钦定古今图书集成/明伦汇编/交谊典/第076卷 > 《留别京门知己》〈并序〉李泂
## 钦定古今图书集成/明伦汇编/交谊典/第076卷 > 《留别京门知己》〈并序〉李泂

“我本山人，素志丘壑，获归名山，为愿毕矣。” 爰以四月十一日离京师，是夜抵潞阳。慨然赋诗，遥慰匡庐隐者，并示金门诸公，为一噱云。

“野马脱羁鞅，倏疑天地宽。临风一长鸣，风吹散入青
冥间。”颇如鲁仲连，蹈海不复还。又如安期生，长留一
舄令人看。《江南》浩荡忽如海，落日照耀浮云关。既不
能低眉伏气摧心颜，诡遇特达惊冥顽。又不能抱书
挟策干万乘，调笑日月相回盘。匡庐迢迢接仙山，仙
翁泛若秋云闲。长松之阴引孤鹤，望我不见空长叹。
“采铅天池津，饮醁桃花湾。苍梧倒影三湘寒，赤城霞
气生微澜。鲸鲵翻空海波赤，晓色欲上扶桑难。人间
之乐兮诚不足恃，何如归卧栖岩峦。”栖岩峦，卧岩穴。
夜半天风吹酒醒，犹有西溪万年月。